Tom Courtenay

**Tom Daniel Courtenay** (født 25. februar 1937 i Hull i Nord-England) er en britisk skuespiller som ble kjent på begynnelsen av 1960-årene for sine roller i filmer som *The Lonely* og *Long Distance Runner* (1962), Billy Liar (1963) og Dr. Zhivago (1965). 

## Liv og virke
### Bakgrunn
Tom Courtenay var sønn av Annie Eliza (født Quest) og Thomas Henry Courtenay, båtmaler. Han gikk på Kingston High School og studerte drama ved Royal Academy of Dramatic Art (RADA) i London.

### Skuespiller
Siden midten av 1960-årene har Courtenay vært mest kjent for sitt arbeid innen teater. Han ble slått til ridder i februar 2001 for førti års tjeneste til innen britisk film og teater. I 1999 ble han utnevnt til æresdoktor ved Hull University. Courtenay studerte drama og teater ved Royal Academy of Dramatic Art (RADA) i London. Han fikk sin debut som profesjonell skuespiller i 1960 med Old Vic teatergruppen fra Lyceum i Edinburgh. Han spilte på Cambridge Theatre i 1961. I 1963 ville han helst spille den samme hovedrollen i filmversjonen som ble regissert av John Schlesinger.

Courtenay debuterte på film i 1962 med en rolle i *Private Potter*, som ble regissert av den finsk-fødte regissøren Caspar Wrede, som først hadde oppdaget Courtenay mens han studerte ved RADA i London. Han spilte i flere kritikerroste filmer og forestillinger. I 1962 ble han tildelt en BAFTA Award i kategorien mest lovende nykommer og i 1963 ble han tildelt BAFTA-prisen for beste skuespiller. 

For sin rolle som den dedikerte revolusjonære lederen Pasha Antipov i filmen Doctor Zhivago fra 1965, ble han nominert til Oscar i kategorien beste mannlige birolle. Blant hans andre mer kjente filmer fra denne tiden er King & Country, regissert av Joseph Losey, hvor han spilte mot Dirk Bogarde.

I 2007 spilte Courtenay i de to filmene Flood, en episk katastrofe-film der London blir oversvømt på grunn av en kraftig flom, og han spilte i The Golden Compass, en tilpasning av Philip Pullmans roman, der han spilte Farder Coram. I 2008 dukket han opp i BBC sin tilpasning av Little Dorrit som opprinnelig ble skrevet av Charles Dickens.

Courtenay var gift med skuespillerinnen Cheryl Kennedy, fra 1973 til 1982. I 1988 giftet han seg med sin andre kone, Isabel Crossley, som opprinnelig arbeidet ved det britiske Royal Exchange Theatre.

I 2000 ble Courtenays memoarer *Dear Tom: Letters From Home* utgitt til jevnt gode kritikker fra publikum. Denne utgivelsen omfatter i stort grad et utvalg av brevvekslingen mellom Courtenay og hans mor, ispedd hans egne erindringer om livet i hans tid som en ung skuespillerstudent i London, tidlig på 1960-tallet. 

## Filmografi (utvalg)
* 1962 – *[[Langdistanseløperen]]*
* 1962 – *Private Potter*
* 1963 – *[[Billy Løgnhals]]*
* 1964 – *[[Konge og fedreland]]*
* 1965 – *[[Operation Crossbow (film)|Operation Crossbow]]*
* 1965 – *King Rat*
* 1965 – *[[Doctor Zhivago]]*
* 1967 – *[[Generalenes natt]]*
* 1968 – *[[Spionen som ingen ville ha]]*
* 1971 – *[[Spion på kroken ]]*
* 1982 – *[[Påklederen]]*
* 1987 – *[[Briljante bedragere]]*
* 2001 – *[[Siste runde]]*
* 2001 – *[[Kvartetten]]*
* 2015 – *[[45 år]]*
* 2015 – *[[Guernsey forening for litteratur og potetskrellpai]]*
* 2019 – *[[Dronningens corgi]]*

## Referanser


## Eksterne lenker
*